месо от щраусови птици, отглеждани в стопанства, предназначени за внос в Съюза или транзитно преминаване през неговата територия, освен ако то е добито от щраусови птици, произхождащи от регистрирано затворено стопанство за щраусови птици, свободно от на високопатогенна инфлуенца по птиците в съответствие със специфичното условие „H“.
 (17)
 Ветеринарните органи на Южна Африка предоставиха предварителна информация за огнището на високопатогенна инфлуенца по птиците и потвърдиха, че веднага са преустановили издаването на ветеринарни сертификати за пратки с месо от щраусови птици, отглеждани в стопанства, за консумация от човека, предназначени за внос в Съюза или транзитно преминаване през неговата територия.
 (18)
 Поради това вписването за Южна Африка в списъка в част 1 от приложение I към Регламент (ЕО) No 798/2008 следва да се измени с цел да бъде отчетена настоящата епидемиологична обстановка в тази трета държава.
 (19)
 Зимбабве фигурира в част 1 от приложение I към Регламент (ЕО) No 798/2008 като трета държава, от която вносът в Съюза и транзитното преминаване през неговата територия на някои стоки от домашни птици са разрешени за цялата ѝ територия.
 (20)
 На 1 юни 2017 г. Зимбабве потвърди наличието на високопатогенна инфлуенца по птиците от подтип H5N8 в стопанство за домашни птици на своя територия. Заради потвърденото огнище на високопатогенна инфлуенца по птиците територията на Зимбабве вече не може да бъде считана за свободна от тази болест и съответно ветеринарните органи на Зимбабве вече не могат да сертифицират пратки с месо от щраусови птици, отглеждани в стопанства, за консумация от човека, предназначени за внос в Съюза или транзитно преминаване през неговата територия.
 (21)
 Поради това вписването за Зимбабве в списъка в част 1 от приложение I към Регламент (ЕО) No 798/2008 следва да се измени с цел да бъде отчетена настоящата епидемиологична обстановка в тази трета държава.
 (22)
 С оглед на гореизложеното приложение I към Регламент (ЕО) No 798/2008 следва да бъде съответно изменено.
 (23)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Част 1 от приложение I към Регламент (ЕО) No 798/2008 се изменя в съответствие с приложението към настоящия регламент.
 Член 2
 Настоящият регламент влиза в сила на третия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 3 август 2017 година.
 За Комисията
 Председател
 Jean-Claude JUNCKER
 (1) ОВ L 18, 23.1.2003 г., стр. 11.
 (2) ОВ L 343, 22.12.2009 г., стр. 74.
 (3) Регламент (ЕО) No 798/2008 на Комисията от 8 август 2008 г. за установяване на списък от трети страни, територии, зони или компартменти, от които са разрешени вносът и транзитът през Общността на домашни птици и продукти от домашни птици, и относно изискванията за ветеринарно сертифициране (ОВ L 226, 23.8.2008 г., стр. 1).
 (4) Регламент за изпълнение (ЕС) 2017/481 на Комисията от 20 март 2017 г. за изменение на приложение I към Регламент (ЕО) No 798/2008 по отношение на вписването за Съединените щати